පස්වරු 3ට හිටපු ජනාධිපති මහින්ද රාජපක්ෂගේ ප්‍රධානත්වයෙන් මැයි රැලිය ආරම්භ කිරීමට කටයුතු සූදානම් කර ඇති බවයි පාර්ලිමේන්තු මන්ත්‍රී මහින්දානන්ද අලූගමගේ කියා සිටියේ.සමාජ සාධාරණත්වය, ජාතික සමගිය ගොඩ නගන ජනතාවාදී පාලනයක් යන්න තේමා කර ගනිමින් ජනතා විමුක්ති පෙරමුණ අද පස්වරුවේ කොළඹ බී. ආර්. සී. පිටියේදී මැයි රැලිය පවත්වනවා.ඒ සඳහා සහභාගි වීමට බොරැල්ල කැම්බල් පිටියේ සිට පස්වරු 1ට පමණ පෙළපාලිය පිටත් වීම ආරම්භ කරන බවයි ජනතා විමුක්ති පෙරමුණේ ප්‍රචාරක ලේකම් පාර්ලිමේන්තු මන්ත්‍රී විජිත හේරත් කියා සිටියේ.අව්වට වැස්සට හුරු මිනිසුන්ගේ දිරිය මැයි රැලිය යන්න තේමා කරගනිමින් ජාතික හෙළ උරුමයේ මැයි රැලිය කොළඹ නව නගර ශාලාවේදී ආරම්භ වූ අතර, පිරිස එම ස්ථානයට පැමිණියේ කොළඹ මහජන පුස්තකාලය අසලින් ආරම්භ වූ පෙළපාලියකින්.එමෙන්ම ලංකා කම්කරු කොංග්‍රසයේ මැයි රැලිය නුවරඑළිය නගරයේදී ආරම්භ වී තිබෙනවා.